Osmar Olvera

Osmaras Olvera (Osmar Olvera, g. 2004 m. birželio 5 d. Chaliske) – Meksikos šuolininkas į vandenį, olimpietis, pasaulio čempionatų prizininkas.

 Biografija 
2019 m. Meksikos nacionalinėje olimpiadoje sportininkas iškovojo šešis aukso medalius. Tais pačiais metais savo debiutiniame 2019 m. pasaulio vandens sporto čempionate Olvera dalyvavo vyrų sinchroninių šuolių nuo 3 tramplino rungtyje, kurioje užėmė 6-ą vietą. 2021 m. pasaulio taurės varžybose iškovojo olimpinį kelialapį.

2020 m. vasaros olimpinėse žaidynėse Meksikos atstovas dalyvavo vyrų šuoliuose nuo 3 m tramplino. Kvalifikaciniame etape sportininkas surinko 442,45 taškus ir su devintu geriausiu rezultatu pateko į pusfinalio etapą. Pusfinalyje Olvera liko 14-as (384,80) ir į finalą nepateko.Olympedia – Osmar Olvera

2023 m. pasaulio vandens sporto čempionate Olvera pelnė savo pirmąjį medalį – sidabrą vyrų šuoliuose nuo 1 m tramplino. Šuoliuose nuo 3 m tramplino meksikietis iškovojo antrąjį sidabro medalį bei pakvietimą į 2024 m. vasaros olimpines žaidynes.

2024 m. pasaulio vandens sporto čempionate meksikietis pirmą kartą tapo pasaulio čempionu 1 m tramplino rungtyje.

 Šaltiniai 

 Nuorodos 
 WA svetainėje

Kategorija:Šuolininkai į vandenį
Kategorija:Meksikos olimpiečiai